smcproject/ml-wiki-sentences huggingface dataset:
അതിശ്രീഘമുള്ള വളർച്ചക്കിടയിലും മനുഷ്യസ്നേഹവും മതമൈത്രിയും വറ്റിവരണ്ടിട്ടില്ലാത്ത പ്രദേശം.
വർഗീയലഹളകളോ കലാപങ്ങളോ ഒഴിഞ്ഞുനിന്ന ശാന്തമായ മണ്ണ്.
മതനിരപേക്ഷതയുടേയും മതസൗഹൃദത്തിന്റെയും ഒരായിരം കഥകൾ പാടിപറയാൻ കെൽപുള്ളനാട്.
കാടാമ്പുഴയുടെ മുഖം അനുദിനം മാറിക്കൊണ്ടിരിക്കുകയാണ്.
മലകളും കുറ്റിക്കാടുകളും നിറഞ്ഞു നിന്നിരുന്ന പ്രദേശത്ത് ഇപ്പോൾ മണിമാളികകളും വാണിജ്യ സ്ഥാപനങ്ങളും നിറഞ്ഞ നിൽക്കുകയാണ്.
ഹൈന്ദവ വിശ്വാസികൾ ഏറെ ആദരിക്കുകയും ബഹുമാനിക്കുകയും ചെയ്യുന്ന കാടാമ്പുഴ ക്ഷേത്രം സ്ഥിതിചെയ്യുന്നത് ഇവിടെയാണ്.
' കാടൻ അമ്പ് ചെയ്ത അഴ (അരുവി) എന്ന പ്രയോഗത്തിൽ നിന്നാണ് കാടാമ്പുഴ എന്ന പേര് ഉത്ഭവിച്ചത്.
ജനങ്ങളിൽ ബഹുഭൂരിപക്ഷവും ഇസ്ലാംമത വിശ്വാസികൾ.
താരതമ്യേന കുറഞ്ഞ ജനസംഖ്യയാണ് ഇതര മതവിശ്വാസികൾ.
പ്രദേശിക സംസ്‌കാരം ബഹുസ്വരവും വൈവിധ്യവുമാർന്ന രീതിയെ അടിസ്ഥാനമാക്കിയുള്ളതാണ്.
മതമൈത്രിയുടേയും മാനവിക സ്‌നേഹത്തിന്റെയും കേളികേട്ട നാടാണ് കാടാമ്പുഴ.
എല്ലാ മതക്കാരും പരസ്പര സ്നേഹത്തിലും ബഹുമാനത്തിലും ഐക്യത്തിലും ഒരുമയിലും കഴിയുന്നു.
മലപ്പുറത്തിന്റെ സ്നേഹപ്പെരുമയും മഹിമയും നെഞ്ചേറ്റിയ ഒരു സമൂഹമാണ് ഈ ഗ്രാമീണ ജനത...
@കാടാമ്പുഴ മതമൈത്രിയുടെയുടെ നാട് / മുസ്തഫ സഖാഫി കാടാമ്പുഴ കാടമ്പുഴ ക്ഷേത്രം
ശങ്കരാചാര്യർ പ്രതിഷ്ഠ നടത്തിയെന്ന് വിശ്വസിക്കപ്പെടുന്ന കാടമ്പുഴ ദേവീക്ഷേത്രത്തിന് പേരുകേട്ടതാണ് ഈ ഗ്രാമം.
മാറാക്കര ഗ്രാമപഞ്ചായത്തിൽ സ്ഥിതി ചെയ്യുന്ന കാടമ്പുഴ തൃശൂർ-കാലിക്കറ്റ് ദേശീയ പാതയിൽ വെട്ടിച്ചിറയിൽ നിന്ന് 2.7 കിലോമീറ്റർ അകലെയാണ് ഇത്.
"കാടൻ" (വനവാസി), "അമ്പു" (അമ്പ്), "ആഴ" (അരുവി) എന്നിവയിൽ നിന്നാണ് "കാടമ്പുഴ" എന്ന പേര് ഉത്ഭവിച്ചത്.
വനദുർഗ ദേവിയാണ് ക്ഷേത്രത്തിലെ പ്രതിഷ്ഠ.
കാടമ്പുഴ ഗ്രാമം മുസ്ലീം ജനസംഖ്യയുള്ള പ്രദേശമാണ്.
താരതമ്യേന കുറഞ്ഞ സംഖ്യയിലാണ് ഹിന്ദുക്കൾ ഉള്ളത്.
അതിനാൽ, പ്രാദേശിക സംസ്കാരം വൈവിധ്യമാർന്ന രീതിയെ അടിസ്ഥാനമാക്കിയുള്ളതാണ്.
കാടികളി ഇംഗ്ലീഷ് വിലാസം https://ml.wikipedia.org/wiki/Kadi_kali
ഒരു കേരളീയ വിനോദമാണ് ' കാടികളി' .
മുൻകാലങ്ങളിൽ പെൺകുട്ടികൾക്ക് പ്രിയപ്പെട്ട ഒരു കളിയായിരുന്നു ഇത്.  ' നക്കിക്കളി' യെന്നും ' പല്ലാംകുഴി' യെന്നും  ഇതിന്  പേരുണ്ട്.
പലകയും  കരുവും മഞ്ചാടിക്കുരുവിട്ട കാടിപ്പലക
കനമുള്ള  പലകക്കഷണത്തിലാണ് പൊതുവേ പല്ലാംകുഴികളുണ്ടാക്കുന്നത്.
കാടിപ്പലകയെന്നും ഇവ അറിയപ്പെടുന്നു.
പിച്ചള കൊണ്ടുള്ള പലകയും പണ്ടുകാലത്ത് ഉപയോഗിച്ചിരുന്നു.
രണ്ട് വരികളിലായി ഏഴു വീതം  കുഴികളാണ്, സാധാരണയായി ഈ പലകയിൽ ഉണ്ടാവുക.
മഞ്ചാടിക്കുരുവോ പുളിങ്കുരുവോ കരുവായി  ഉപയോഗിക്കുന്നു.
കളി രീതി
ഓരോ കുഴിയിലും നാലു വീതം കരുക്കൾ  ഇടുന്നു.
ഓരോ ഭാഗത്തേയും കുഴികൾ ആ ഭാഗത്തിരിക്കുന്നയാൾക്ക്.
കളി തുടങ്ങുന്നയാൾ അയാളുടെ ഏതെങ്കിലും ഒരു കുഴിയിലെ കരുക്കൾ എടുത്ത് തുടർന്നുള്ള ഓരോ കുഴിയിലും ഓരോന്നു വീതം ഇടുന്നു.
നാലാമത്തെ കുഴിയിൽ എത്തുമ്പോൾ കരു തീരുന്നു.
അടുത്ത കുഴിയിൽ നിന്ന് കരുക്കൾ എടുത്ത് കളി തുടരുന്നു.
ഇങ്ങനെ ഇട്ടു വരുമ്പോൾ  കരുക്കൾ  തീരുകയും  അടുത്ത  കുഴി ശൂന്യമായിരിക്കുകയും  ചെയ്താൽ  അതിനടുത്ത  കഴിയിലെ  കരുക്കൾ  മുഴുവൻ  അയാൾക്ക്  സ്വന്തമാക്കാം.
തുടർന്ന്  അടുത്തയാൾ കളിക്കുന്നു.
കരു മുഴുവൻ  തീരുന്നതുവരെ കളി തുടരുന്നു.
കരുവിന്റെ  എണ്ണം കണക്കുകൂട്ടി എതിരാളിയുടെ കരുക്കൾ പരമാവധി സ്വന്തമാക്കുന്നതിലാണ് കളിയുടെ  വിജയം.
അവലംബം ↑ നാട്ടറിവിലെ കളിയൊച്ചകൾ - വെള്ളനാട് രാമചന്ദ്രൻ, പേജ് 83
കാടാറുമാസം
ഡോ. ബാലകൃഷ്ണൻ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് കാടാറു മാസം .
സാധനയും വിൻസന്റും പ്രധാന വേഷങ്ങളിൽ അഭിനയിച്ചു.
ബി.എ. ചിദംബരനാഥാണ് സംഗീതസംവിധാനം നിർവഹിച്ചിരിക്കുന്നത് അഭിനേതാക്കൾ സാധന വിൻസെന്റ്
കാഞ്ഞൂർ പള്ളി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കേരളത്തിലെ കാലടിയ്ക്കു സമീപം സ്ഥിതി ചെയ്യുന്ന ചരിത്ര പ്രസിദ്ധമായ ഒരു ക്രിസ്ത്യൻ ദേവാലയമാണ് കാഞ്ഞൂർ സെന്റ് മേരീസ് പള്ളി .
വിശുദ്ധ സെബസ്ത്യാനോസിന്റെ തിരുനാളിനാൽ കാഞ്ഞൂർ പള്ളി പ്രശസ്തമാണ്.
പുരാതനമായ പല കാഴ്ചകൾ കൊണ്ടും ഇവിടം സമ്പന്നമാണ്.
ചരിത്ര രേഖകൾ പ്രകാരം ഏ.
ഡി 1001 - ൽ സ്ഥാപിതമായതാണ് ഈ ദേവാലയം .
തുടർന്ന് പല കാലഘട്ടങ്ങളിലും പള്ളി പുതുക്കി പണിതിട്ടുണ്ട്.
എറണാകുളം അങ്കമാലി അതിരൂപതയുടെ കീഴിലാണ് കാഞ്ഞൂർ പള്ളി സ്ഥിതി ചെയ്യുന്നത്.
ഡി 1001 - ൽ സ്ഥാപിതമായ പള്ളിയിലെ വിശുദ്ധ സെബസ്ത്യാനോസിന്റെ രൂപം ഇറ്റലിയിൽ നിന്നും പോർട്ടുഗീസുകാർ കൊണ്ടു വന്ന് സ്ഥാപിച്ചതാണ്.
പള്ളിയിലെ അസാമാന്യ വലിപ്പമുള്ള മണി 16-ആം നൂറ്റാണ്ടിൽ ഫ്രാൻസിൽ നിന്നും കൊണ്ടു വന്നതാണെന്നു വിശ്വസിക്കുന്നു.
പള്ളിയുടെ ഭിത്തിയിൽ സ്ഥാപിച്ചിട്ടുള്ള ഇരുപതോളം കല്ലുകളിൽ പഴയ മലയാള ഭാക്ഷാ ലിഖിതങ്ങളും വട്ടെഴുത്തു ലിഖിതങ്ങളും ആലേഖനം ചെയ്തിട്ടുണ്ട്.
ഈ കല്ലുകൾ പതിനാറ്, പതിനേഴ് നൂറ്റാണ്ടുകളിൽ സ്ഥാപിച്ചവയാണെന്ന് കരുതി പോരുന്നു.
പള്ളിയിലെ ചുമർ ചിത്രങ്ങൾ പുതിയ ചായങ്ങളാൽ പുതുക്കിയവയാണെങ്കിലും അവ വളരെ പഴക്കം ഏറിയവയാണ്.
പള്ളി ഭിത്തിയോട് ചേർന്ന് സ്ഥാപിച്ചിട്ടുള്ള പുഷ്പാകൃതിയിലുള്ള മണ്ഡപം പഴയകാലത്തെ പ്രസംഗമണ്ഡപമാണ്.
ഇത്തരത്തിലുള്ള പ്രസംഗമണ്ഡപങ്ങൾ ഇന്ന് അത്യപൂർവം പള്ളികളിൽ മാത്രമാണുള്ളത്.
ഇവിടുത്തെ മാമ്മോദീസാ തൊട്ടിൽ ഭീമാകാരമായ കരിങ്കല്ലിൽ നിർമ്മിച്ചതാണ്.
ഇവിടുത്തെ ആനവിളക്കിലെ എണ്ണ ഒരു ദിവ്യ ഔഷധമായി ഭക്തർ ഉപയോഗിക്കുന്നു.
ഈ ആനവിളക്ക് കൊച്ചിരാജാവായിരുന്ന ശക്തൻ തമ്പുരാൻ പള്ളിയ്ക്ക് സമ്മാനിച്ചതാണ്.
നേർച്ച കാഴ്ച്ചകൾ
വിശുദ്ധ സെബസ്ത്യാനോസിന്റെ നെഞ്ചിലേക്ക് എയ്തു വിട്ട അമ്പുകളുടെ സ്മരണക്കായി തിരുനാൾ ദിവസം അമ്പെഴുന്നള്ളിക്കൽ ഒരു പ്രധാന നേർച്ചയായി നടത്തുന്നു.
എറണാകുളം ജില്ലയിലെ കാലടി - അങ്കമാലി വഴിയിൽ നിന്നും 3 കിലോമീറ്റർ ദൂരം.
കാഞ്ഞൂർ പള്ളിയുടെ വെബ്‌സൈറ്റ് അവലംബം
കാടാച്ചിറ ഇംഗ്ലീഷ് വിലാസം https://ml.wikipedia.org/wiki/Kadachira
കേരളത്തിലെ കണ്ണൂർ ജില്ലയിലെ ചെറിയൊരു പട്ടണമാണ് കാടാച്ചിറ .
കണ്ണൂർ താലൂക്കിലെ കടമ്പൂർ വില്ലേജിലാണ് കാടാച്ചിറ.
താഴേ ചൊവ്വനിന്ന്  കൂത്തുപറമ്പ് റൂട്ടിൽ 5.5 കിലോമീറ്റർ അകലെയാണ് കാടാച്ചിറ സ്ഥിതിചെയ്യുന്നത്.
കണ്ണൂർ കൂത്തുപറമ്പ് റോഡാണ് ഇതിലെ കടന്നുപോകുന്ന പ്രധാന റോഡ്.
2001 കാനേഷുമാരി പ്രകാരം 17,438 ആണ് കാടാച്ചിറയുടെ ജനസംഖ്യ .
കാടാച്ചിറയുടെ സാക്ഷരത 85% ആണ്.
പുരുഷന്മാരിലെ സാക്ഷരത 86 ശതമാനവും, സ്ത്രീകളിൽ ഇത് 86 ശതമാനവുമാണ്.
കാടാച്ചിറയിലെ 11% ജനങ്ങൾ 6 വയസ്സിൽ താഴെയുള്ള കുട്ടികളാണ്.
ആരാധനാലയങ്ങൾ ക്ഷേത്രങ്ങൾ കാടാച്ചിറ ശ്രീ തൃക്കപാലം ശിവക്ഷേത്രം കീർത്തിമംഗലം വാസുദേവ ക്ഷേത്രം ശ്രീപനച്ചിക്കാവ് ക്ഷേത്രം കണ്ണാടിച്ചാൽ ശ്രീ ധർമ്മശാസ്താ ക്ഷേത്രം നെല്ലിയോട് ശ്രീ കുറുമ്പ ക്ഷേത്രം താഴക്കണ്ടി കന്നിരാശി ക്ഷേത്രം കരിപ്പച്ചാൽ ശ്രീ വയനാട്ടുകുലവൻ ക്ഷേത്രം ശ്രീ അയ്യപ്പക്ഷേത്രം കാടാച്ചിറ മോസ്കുകൾ കാടാച്ചിറ ജുമാ മസ്ജിദ് അടൂർ ജുമാ മസ്ജിദ് കാടാച്ചിറ സലഫി മസ്ജിദ് കാടാച്ചിറ വിദ്യാഭ്യാസസ്ഥാപനങ്ങൾ കാടാച്ചിറ ഹയർ സെക്കന്ററി സ്ക്കൂൾ സഹാബ എജുക്കേഷൻ സെന്റർ ഇർ സുന്നബവി ദഅവ ക്യാംപസ് പ്രധാന സ്ഥാപനങ്ങൾ അടൂർ വായനശാല യുവധാര ആർട് ആന്റ് സ്പോട്സ് ക്ലബ് നാലോത്ത് ദേശീയ വായനശാല സബ് രജിസ്ട്രാർ ഓഫീസ് കാടാച്ചിറ ചിത്രശാല കാടാച്ചിറ മണ്ടോത്തുംകാവിലെ തെയ്യം കാടാച്ചിറ ശ്രീ തൃക്കപാലം ശിവക്ഷേത്രം മുത്തപ്പൻ തെയ്യം അവലംബം പുറത്തേക്കുള്ള കണ്ണികൾ Kadachiral എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാടാച്ചിറ ശ്രീ തൃക്കപാലം ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thrikkapalam_Shiva_Temple
കേരളത്തിലെ കണ്ണൂർ ജില്ലയിലെ പെരളശ്ശേരി പഞ്ചായത്തിലെ കാടാച്ചിറയിൽ സ്ഥിതിചെയ്യുന്ന പുരാതന ശിവക്ഷേത്രമാണ് കാടാച്ചിറ ശ്രീ തൃക്കപാലം മഹാശിവക്ഷേത്രം .
മറ്റുള്ള രണ്ടു തൃക്കപാലീശ്വരങ്ങൾ നിരണത്തും , നാദാപുരത്തും ആണ്.
പെരളശ്ശേരി തൃക്കപാലം മഹാദേവക്ഷേത്രത്തിലെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു .
ഇവിടെ ശിവപ്രതിഷ്ഠാ സങ്കൽപം കപാലീശ്വരനാണ്.
ക്ഷേത്രത്തിന്റെ പേർ പണ്ട് തൃക്കപാലീശ്വരം എന്നായിരുന്നു, പിന്നീട് തൃക്കപാലമായി മാറിയതാണ്.
കപാലീശ്വര സങ്കല്പത്തിലുള്ള രണ്ടു ശിവലിംഗപ്രതിഷ്ഠകളുള്ള അപൂർവ്വക്ഷേത്രം.
മറ്റു തൃക്കപാലീശ്വരക്ഷേത്രങ്ങളിലേതു പോലെതന്നെ ഇവിടെയും കപാലീശ്വര സങ്കല്പത്തിലാണ് ശിവപ്രതിഷ്ഠ.
കണ്ണൂർ ജില്ലയിലെ പുരാതന ക്ഷേത്രങ്ങളിൽ ഒന്നാണിത്.
പെരളശ്ശേരി സുബ്രഹ്മണ്യസ്വാമിക്ഷേത്രവുമായും കൊട്ടിയൂർ ശിവക്ഷേത്രങ്ങളുമായും പുരാതനകാലം മുതൽക്കു തന്നെ ബന്ധപെട്ടുകിടക്കുന്നു ഈ ക്ഷേത്രം.
ഇവിടെ രണ്ട് ശിവപ്രതിഷ്ഠകൾ ഉണ്ട്.
രണ്ട് ശിവലിംഗങ്ങളും കിഴക്കു ദർശനം നൽകിയാണ് പ്രതിഷ്ഠ.
കിഴക്കു വശത്തായി ഒരു ക്ഷേത്രക്കുളം ഉണ്ട്.
മഹാദേവന്റെ രൗദ്രഭാവത്തിനു ശമനം ഉണ്ടാകുവാനായി ആ ക്ഷേത്രക്കുളത്തിലേക്ക് ക്ഷേത്രേശന്മാരുടെ ദൃഷ്ടി വരത്തക്കവണ്ണമാണ് ഇവിടെ പ്രതിഷ്ഠ നടത്തിയിരിക്കുന്നത് എന്നു വിശ്വസിക്കുന്നു.
തൃക്കപാലക്ഷേത്രത്തിൽ ചതുര ശ്രീകോവിലും നാലമ്പലവും നമസ്കാരമണ്ഡപവും പണിതീർത്തിരിക്കുന്നത് പഴയ കേരളാ ശൈലിയിലാണ്.
രണ്ടുക്ഷേത്രങ്ങൾക്കും കൂടിയാണ് നാലമ്പലം പണിതീർത്തിരിക്കുന്നത്.
രണ്ടുക്ഷേത്രങ്ങൾക്കും വെവ്വേറെ പ്രധാന ബലിക്കല്ലുകളും, കൊടിമരങ്ങളും പണിതീർത്തിട്ടുണ്ട്.
വിശേഷങ്ങളും, പൂജാവിധികളും ശിവരാത്രി ഉത്സവം മണ്ഡലപൂജ
അപൂർവമായ ഇരട്ട തിടമ്പ് നൃത്തം ഉത്സവദിവസങ്ങളിൽ ഇവിടെ നടത്താറുണ്ട്.
കൊട്ടിയൂർ വൈശാഖോത്സവം
കൊട്ടിയൂർ ശിവക്ഷേത്രവുമായി അഭേദ്യമായ ബന്ധമുള്ള ക്ഷേത്രമാണിത്.
കൊട്ടിയൂരിലെ വൈശാഖോത്സവത്തിന് ഇവിടെ നിന്നും നെയ്യമൃത് എഴുന്നള്ളിക്കുക പതിവാണ്.
ഉപക്ഷേത്രങ്ങൾ പാർവ്വതി ഗണപതി സുബ്രഹ്മണ്യൻ ശാസ്താവ് നാഗദൈവങ്ങൾ മഹാവിഷ്ണു ക്ഷേത്രത്തിൽ എത്തിച്ചേരാൻ
കണ്ണൂർ - കൂത്തുപറമ്പ് റോഡിനരുകിൽ കാടാച്ചിറയിൽ ആണ് ക്ഷേത്രം സ്ഥിതിചെയ്യുന്നത്.
പെരളശ്ശേരി സുബ്രഹ്മണ്യ സ്വാമിക്ഷേത്രത്തിൽ നിന്നും 4 കിലോമീറ്റർ അകലെയാണ് ഈ ക്ഷേത്രം.
ചിത്രശാല കാടാച്ചിറ തൃക്കപാലം ശിവ ക്ഷേത്രം - ചിത്രങ്ങൾ കാടാച്ചിറ തൃക്കപാലം ശിവ ക്ഷേത്രം കാടാച്ചിറ തൃക്കപാലം ശിവ ക്ഷേത്ര ചിറ കാടാച്ചിറ തൃക്കപാലം ശിവ ക്ഷേത്രം Kadachira Sri Thrikapalam Siva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒനോണ്ടാഗ തടാകം
ഒനോണ്ടാഗ തടാകം യു.എസ്. സംസ്ഥാനമായ ന്യൂയോർക്കിൻറെ മധ്യമേഖലയിൽ സിറാക്കൂസ് നഗരത്തോട് തൊട്ട് ചേർന്ന് വടക്കുപടിഞ്ഞാറൻ ദിക്കിൽ സ്ഥിതിചെയ്യുന്ന ഒരു തടാകമാണ്.
തടാകത്തിന്റെ തെക്കുകിഴക്കേ അറ്റവും തെക്കുപടിഞ്ഞാറൻ തീരവും വ്യാവസായിക മേഖലകളോടും എക്‌സ്‌പ്രസ്‌വേകളോടും തൊട്ടുചേർന്നും വടക്കുകിഴക്കൻ തീരവും വടക്കുപടിഞ്ഞാറൻ അറ്റവും ഉദ്യാനങ്ങളുടേയും മ്യൂസിയങ്ങളുടെയും ഒരു പരമ്പരയോട് ചേർന്നുമാണ് സ്ഥിതിചെയ്യുന്നത്.
ഇത് ഫിംഗർ ലേക്സ് മേഖലയ്ക്ക് സമീപമാണെങ്കിലും, പരമ്പരാഗതമായി ഫിംഗർ തടാകങ്ങളിൽ ഒന്നായി പരിഗണിക്കപ്പെടുന്നില്ല.
ഒരു ഡിമിക്റ്റിക് തടാകമായ ഒനോണ്ടാഗ തടാകത്തിലെ ജലം വർഷത്തിൽ രണ്ടുതവണ മുകളിൽ നിന്ന് താഴേക്ക് പൂർണ്ണമായും കലരുന്നു.
4.6 മൈൽ (7.4 കിലോമീറ്റർ) നീളവും 1 മൈൽ (1.6 കിലോമീറ്റർ) വീതിയുമുള്ള തടാകം 4.6 ചതുരശ്ര മൈൽ (12 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്നു.
തടാകത്തിന്റെ പരമാവധി ആഴം 63 അടിയും (19 മീറ്റർ) ശരാശരി ആഴം 35 അടിയുമാണ് (11 മീറ്റർ).
642 ചതുരശ്ര കിലോമീറ്റർ (248 ചതുരശ്ര മൈൽ) വിസ്തീർണ്ണമുള്ള ഇതിൻറെ നീർത്തട പ്രദേശം, സിറാക്കൂസിന് കിഴക്കും വടക്കും അറ്റങ്ങൾ ഒഴികെയുള്ള ഒനോണ്ടാഗ കൗണ്ടി, കയുഗ കൗണ്ടിയുടെ തെക്കുകിഴക്കൻ മൂല, ഒനോണ്ടാഗ നേഷൻ ടെറിട്ടറി എന്നിവ ഉൾക്കൊള്ളുന്നതും ഏകദേശം 450,000  ജനങ്ങൾക്ക് ജലലഭ്യത ഉറപ്പുവരുത്തുന്നതുമാണ്.
ഒനോണ്ടാഗ തടാകത്തിൻറെ രണ്ട് പ്രകൃതിദത്ത പോഷകനദികൾ തടാകത്തിലേക്കുള്ള മൊത്തം ജലപ്രവാഹത്തിന്റെ ഏകദേശം 70% സംഭാവന ചെയ്യുന്നു.
നയൻമൈൽ ക്രീക്ക്, ഒനോണ്ടാഗ ക്രീക്ക് എന്നിവയാണ് ഈ പോഷകനദികൾ.
മെട്രോപൊളിറ്റൻ സിറാക്കൂസ് വേസ്റ്റ് വാട്ടർ ട്രീറ്റ്മെന്റ് പ്ലാന്റ് (മെട്രോ) വാർഷിക ഒഴുക്കിന്റെ 20% സംഭാവന ചെയ്യുന്നു.
ഇത്രയധികം സംസ്‌കരിച്ച മലിനജലം യു.എസിലെ മറ്റൊരു തടാകത്തിലേയ്ക്കും ലഭിക്കുന്നില്ല.
ലേ ക്രീക്ക്, സെനെക നദി, ഹാർബർ ബ്രൂക്ക്, സോമിൽ ക്രീക്ക്, ട്രിബ്യൂട്ടറി 5 എ, ഈസ്റ്റ് ഫ്ലൂം എന്നിവ ഉൾപ്പെടുന്ന മറ്റ് പോഷകനദികൾ തടാകത്തിലേക്കുള്ള ജലപ്രവാഹത്തിന്റെ ബാക്കി 10% സംഭാവന ചെയ്യുന്നു.
കൈവഴികൾ വർഷത്തിൽ ഏകദേശം നാല് തവണ തടാകജലത്തെ പുറത്തേയ്ക്ക് തള്ളുന്നു.
തടാകത്തിൽനിന്നുപുറത്തേയ്ക്ക് ഒഴുകുന്ന ജലം വടക്കുപടിഞ്ഞാറൻ ദിശയിൽ ഒഴുകി ഒനെയ്ഡ നദിയുമായി സംയോജിച്ച് ഓസ്‌വെഗോ നദി രൂപപ്പെടുന്ന സെനെക നദിയിലേക്ക് എത്തുകയും അന്തിമമായി ഒണ്ടാറിയോ തടാകത്തിൽ പതിക്കുകയും ചെയ്യുന്നു.
അവലംബം ↑ ↑ ↑ ↑ ↑ ↑ ↑ () ↑ ↑ ↑ () ↑ ↑ ↑ () ↑ ↑
ഒനെക്ക് ഒബവ്വ ഇംഗ്ലീഷ് വിലാസം https://ml.wikipedia.org/wiki/Onake_Obavva Onake Obavvana kindi inside Chitradurga Fort
പതിനെട്ടാം നൂറ്റാണ്ടിൽ കർണാടകയിലെ ചിത്രദുർഗ്ഗയിൽ ജീവിച്ചിരുന്ന ഒരു ധീരവനിതയാണ് ഒനെക്ക് ഒബവ്വ .
ചിത്രദുർഗ കോട്ടയിലെ കാവൽക്കാരന്റെ ഭാര്യയായിരുന്നു ഒബവ്വ.
1772ൽ ഹൈദരലിയുടെ സൈന്യം ചിത്രദുർഗ വളഞ്ഞു.
കോട്ട പിടിച്ചെടുക്കാൻ ഒരു തുരങ്കത്തിലൂടെ കോട്ടയിലേക്ക് കയറാൻ ശ്രമിച്ച മൈസൂർ ഭടന്മാരെ കയ്യിലിരുന്ന ഉലക്ക കൊണ്ട് ഒബവ്വ നേരിട്ടു.
നിരവധി പേരെ വധിച്ചു.
അവസാനം ശത്രുസൈനികരാൽ വധിക്കപ്പെട്ടു.
കർണാടക സംസ്ഥാനത്ത് മുൻ‌നിര വനിതാ യോദ്ധാക്കളും ദേശസ്‌നേഹികളും ആയ അബ്ബക്ക റാണി , കേലാഡി ചെന്നമ്മ , കിത്തൂർ ചെന്നമ്മ എന്നിവരോടൊപ്പം അവർ ആഘോഷിക്കപ്പെടുന്നു.
അവർ ഹോളായസ് (ചാലവാടി) സമുദായത്തിൽ പെട്ടവരായിരുന്നു.
കർണാടകയിലെ ചിത്രദുർഗയിലെ സ്പോർട്സ് സ്റ്റേഡിയം, 'വീരവനിത ഒനെക്ക് ഒബവ്വ സ്റ്റേഡിയം' എന്ന പേരിലാണ് അറിയപ്പെടുന്നത്.
അവലംബം Onake Obavva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒനെഷ്ക്കയ പൊമോറ്യ ദേശീയോദ്യാനം
വടക്കൻ റഷ്യയിൽ , അർഖൻഗെൽസ്ക്ക് ഒബ്ലാസ്റ്റിലെ ഒനെഴ്സ്ക്കി, പ്രിമോർസ്ക്കി ജില്ലകളിലെ ഒനേഗാ ഉപദ്വീപിൽ സ്ഥിതിചെയ്യുന്ന ദേശീയോദ്യാനമാണ് ഒനെഷ്ക്കയ പൊമോറ്യ ദേശീയോദ്യാനം .
2013 ഫെബ്രുവരിയിലാണ് ഇത് സ്ഥാപിതമായത്.
പ്രാചീനമായ വനങ്ങളേയും സമുദ്ര ലാന്റ്സ്ക്കേപ്പുകളേയും  ഈ ദേശീയോദ്യാനം 
സംരക്ഷിക്കുന്നു.
2,016.68 ചതുരശ്രകിലോമീറ്റർ സ്ഥലത്തായാണ്  ഈ ദേശീയോദ്യാനം വ്യാപിച്ചു കിടക്കുന്നത്.
അവലംബം Onezhskoye Pomorye National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒനെയ്ഡ കൗണ്ടി
ഒനെയ്ഡ കൗണ്ടി അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തിലെ ഒരു കൗണ്ടിയാണ്.
2020 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 232,125 ആയിരുന്നു.
കൗണ്ടി സീറ്റ് യുട്ടിക്കയിലാണ്.
യൂറോപ്യൻ ഏറ്റുമുട്ടലിന്റെയും കോളനിവൽക്കരണത്തിന്റെയും കാലത്ത് ഈ പ്രദേശത്ത് വളരെക്കാലമായി അധിവാസത്തിലായിരുന്ന ഇറോക്വോയിസ് ലീഗിന്റെ അല്ലെങ്കിൽ ഹൗഡെനോസൗനീയുടെ അഞ്ച് രാഷ്ട്രങ്ങളിൽ ഒന്നായ ഒനെയ്ഡയുടെ ബഹുമാനാർത്ഥമാണ് ഈ പേര് നൽകപ്പെട്ടത്.
അമേരിക്കൻ വിപ്ലവ യുദ്ധത്തിനു ശേഷം 18-ാം നൂറ്റാണ്ടിന്റെ അവസാനം മുതൽ ഫെഡറൽ അംഗീകൃത ഒനെയ്ഡ ഇന്ത്യൻ നേഷന് ഈ മേഖലയിൽ സംവരണം അനുവദിച്ചിട്ടുണ്ട്.
ഒനെയ്ഡ തടാകം
ഒനെയ്ഡ തടാകം 79.8 ചതുരശ്ര മൈൽ (207 ചതുരശ്ര കിലോമീറ്റർ) വിസ്തീർണ്ണമുള്ള, ന്യൂയോർക്ക് സംസ്ഥാനത്തിനുള്ളിലെ ഏറ്റവും വലിയ തടാകമാണ്.
സിറാക്കൂസ് നഗരത്തിന് വടക്കുകിഴക്കായി, മഹാ തടാകങ്ങൾക്ക് സമീപത്താണ് തടാകം സ്ഥിതി ചെയ്യുന്നത്.
ഒണ്ടാറിയോ തടാകത്തിലേക്ക് ഒഴുകുന്ന ഓസ്‌വെഗോ നദിയുടെ കൈവഴിയായ ഒനെയ്ഡ നദിയെ ഇത് പോഷിപ്പിക്കുന്നു.
ആദ്യകാലം മുതൽ 1825-ൽ ഈറി കനാൽ തുറക്കുന്നതുവരെ, വടക്കേ അമേരിക്കയിലെ അറ്റ്ലാന്റിക് കടൽത്തീരത്തെ ഭൂഖണ്ഡാന്തര ഉൾനാടുകളുമായി ബന്ധിപ്പിക്കുന്ന ഒരു പ്രധാന ജലപാതയുടെ ഭാഗമായിരുന്നു ഈ തടാകം.
തടാകത്തിന് ഏകദേശം 21 മൈൽ (34 കിലോമീറ്റർ) നീളവും ഏകദേശം 5 മൈൽ (8.0 കിലോമീറ്റർ) വീതിയും ശരാശരി ആഴം 22 അടിയുമാണ് (6.7 മീറ്റർ).
തടാകത്തിൻറെ തീരം ഏകദേശം 55 മൈൽ (89 കിലോമീറ്റർ) ആണ്.
ആറ് കൗണ്ടികളുടെയും 69 കമ്മ്യൂണിറ്റികളുടെയും ഭാഗങ്ങൾ തടാകത്തിൻറെ നീർത്തടത്തിലാണുള്ളത്.
ഒനെയ്ഡ, ഷെറിൽ നഗരങ്ങൾ കടന്ന് ഒഴുകുന്ന ഒനെയ്ഡ ക്രീക്ക്, തടാകത്തിന്റെ തെക്കുകിഴക്കൻ ഭാഗത്ത്, സൗത്ത് ബേയിൽ പതിക്കുന്നു.
ഭൂമിശാസ്ത്രപരമായി ഫിംഗർ തടാകങ്ങളിലൊന്നായി കണക്കാക്കുന്നില്ലെങ്കിലും, ഒനെയ്ഡ തടാകത്തെ, ഫിംഗർ തടാകങ്ങളുമായുള്ള അതിന്റെ സാമീപ്യം കാരണം, ചിലർ അവയുടെ പെരവിരൽ എന്ന് വിളിക്കുന്നു.
ആഴം കുറഞ്ഞതിനാൽ, വേനൽക്കാലത്ത് ആഴമേറിയ ഫിംഗർ തടാകങ്ങളേക്കാൾ ചൂട് കൂടുതലും ശൈത്യകാലത്ത് ഉപരിതലം തണുത്തുറയുന്നതുമാണ്.
ഐസ് ഫിഷിംഗ്, സ്നോമൊബൈലിംഗ് എന്നീ ശൈത്യകാല കായിക വിനോദങ്ങളുടെ പേരിൽ തടാകം ജനപ്രിയമാണ്.
ഒനൊ കാസിൽ ഇംഗ്ലീഷ് വിലാസം https://ml.wikipedia.org/wiki/%C5%8Cno_Castle_(Chikuzen_Province) The "Hyakken-Ishigaki" stone wall of Ōno Castle
ജപ്പാനിലെ ഫുകുവോക പ്രിഫെക്ചറിലെ ദസൈഫു നഗരത്തിന്റെ വടക്കൻ ഭാഗത്ത് ഷിയോജി പർവതത്തിൽ (മുമ്പ് മൗണ്ട് Ōno എന്ന് വിളിച്ചിരുന്നു) സ്ഥിതി ചെയ്യുന്ന ഒരു നശിക്കപ്പെട്ട    
കോട്ടയാണ് ഒനൊ കാസിൽ (大野城跡 Ōnojō-ato) .
663-ലെ ബെയ്‌ക്‌ഗാങ് യുദ്ധത്തിൽ ജപ്പാന്റെയും ബെയ്‌ക്‌ജെയുടെയും സംയുക്ത സേനയെ ടാങ്-സില്ല സഖ്യം പരാജയപ്പെടുത്തിയതിന് ശേഷം 665-ൽ നിർമ്മാണം ആരംഭിച്ചു.
ഭൂഖണ്ഡത്തിൽ നിന്നുള്ള അധിനിവേശം ഭയന്ന്, ജാപ്പനീസ് യമാറ്റോ ദർബാർ ഡെയ്‌സൈഫു സർക്കാർ കേന്ദ്രത്തെ സംരക്ഷിക്കാൻ സഹായിക്കുന്നതിന് കോട്ട നിർമ്മിക്കാൻ ഉത്തരവിട്ടതായി കരുതപ്പെടുന്നു.
ഒരുകാലത്ത് സംഭരണശാലകൾക്കും ക്ഷേത്രങ്ങൾക്കും അടുക്കളകൾക്കും ഉപയോഗിച്ചിരുന്ന കെട്ടിടങ്ങൾ ഉൾപ്പെടെ എഴുപതോളം കെട്ടിടങ്ങളുടെ അവശിഷ്ടങ്ങൾ ഇന്ന് കാണാം.
ഈ പ്രദേശത്തിന് ചുറ്റും ഒരു മതിൽ ഉണ്ടായിരുന്നു.
ഭാഗികമായി കല്ല്, ഭാഗികമായി മണ്ണ്.
മതിലിന്റെ ഭാഗങ്ങൾ ഇപ്പോഴും നിലവിലുണ്ട്.
ഈ പ്രദേശം ഒരു പ്രത്യേക ചരിത്ര സ്ഥലമാണ് (特別史跡).
Daizaifu സംരക്ഷിക്കുന്നതിനായി മിസുക്കി കാസിൽ സമീപത്തായി നിർമ്മിച്ചു.
അനോ കാസിൽ ഒരു കൊറിയൻ ശൈലിയിലുള്ള പർവത കോട്ടയായി വർഗ്ഗീകരിച്ചിരിക്കുന്നു, ഇത് ഫുകുവോക പ്രിഫെക്ചറിലാണ് സ്ഥിതി ചെയ്യുന്നത്.
ആധുനികത്തിനു മുമ്പുള്ള കാലഘട്ടത്തിൽ, ചിക്കുസെൻ പ്രവിശ്യയുടെ അതിർത്തിക്കുള്ളിൽ അത് കണ്ടെത്തി.
ഇത് യമറ്റോ കോടതിയുമായി ബന്ധപ്പെട്ടിരിക്കുന്നു.
മറ്റെല്ലാ കോട്ടകളുമായും താരതമ്യം ചെയ്യുമ്പോൾ Ōnojō യുടെ അവശിഷ്ടങ്ങൾ ശൈലിയിൽ തികച്ചും ഒരു വ്യതിയാനത്തെ പ്രതിനിധീകരിക്കുന്നു.
1600-കളുടെ തുടക്കത്തിൽ ലക്ഷ്യബോധത്തോടെയുള്ള കോട്ട നിർമ്മാണത്തിന്റെ അവസാന കുതിപ്പിന് ഏകദേശം 1,000 വർഷങ്ങൾക്ക് മുമ്പാണ് ഈ കോട്ട നിർമ്മിച്ചത്.
Ōnojō പോലെയുള്ള കോട്ടകളുടെ നിർവചിക്കുന്ന സവിശേഷത അവയുടെ ആപേക്ഷിക അപ്രാപ്യതയായിരുന്നു.
ഒനോജോയുടെ സ്ഥാനം കൃത്യമായി വിദൂരമായിരുന്നില്ല (സംരക്ഷിക്കുന്നതിനായി നിർമ്മിച്ച സർക്കാർ കേന്ദ്രത്തിന് മുകളിൽ സ്ഥാപിച്ചിരിക്കുന്നു) എന്നാൽ കൊടുമുടിയിലേക്കുള്ള പ്രവേശനം ബുദ്ധിമുട്ടുള്ളതും മിക്കവാറും അസാധ്യവുമാണ്.
ഷിയോജി പർവതത്തിന്റെ കൊടുമുടിക്ക് ചുറ്റും മണ്ണും കല്ലും ഭിത്തികൾ ചേർന്ന് ഒരു വലിയ വളയം രൂപപ്പെട്ടു.
മലമുകളിലേക്കുള്ള ഒരുപിടി പാതകൾ കനത്ത സംരക്ഷിത ഗേറ്റുകളിലേക്കുള്ള വഴിയിലെത്തുന്നു.
ഈ ഗേറ്റുകൾക്ക് പിന്നിൽ ഏകദേശം 70 കെട്ടിടങ്ങൾ ഉണ്ടായിരുന്നു.
കോട്ടയുടെ നിർമ്മാണത്തിന് പിന്നിലെ കാരണം ഒരു സർക്കാർ കേന്ദ്രം സംരക്ഷിക്കാനായിരുന്നു.
ഈ സുപ്രധാന രാഷ്ട്രീയ കേന്ദ്രം ദസൈഫു എന്നറിയപ്പെടുന്നു.
നൂറുകണക്കിന് വർഷങ്ങളായി പ്രസക്തമായി തുടർന്നു.
മിസുക്കി കാസിലുമായുള്ള ബന്ധം
മിസുക്കി കാസിൽ (水城, മിസുക്കി) 664-ൽ, ടെൻജി ചക്രവർത്തിയുടെ ഭരണത്തിന്റെ മൂന്നാം വർഷത്തിലാണ് നിർമ്മിച്ചത് ഇത് നിലവിൽ ജപ്പാനിലെ സെൻട്രൽ ഫുകുവോക്കയിൽ സ്ഥിതി ചെയ്യുന്ന ദസായ് നഗര പ്രിഫെക്ചറിലാണ് നിർമ്മിച്ചത്.
ജാപ്പനീസ് യമറ്റോ കോടതിയാണ് ഇത് നിർമ്മിച്ചതെന്ന് വിശ്വസിക്കപ്പെടുന്നു.
ഭൂഖണ്ഡത്തിൽ നിന്നുള്ള ഒരു അധിനിവേശത്തെക്കുറിച്ചുള്ള ഭയം ഉണ്ടായിരുന്നു എന്നതാണ് നിർമ്മാണത്തിന്റെ പ്രധാന കാരണം.
ദസൈഫുവിനെ സംരക്ഷിക്കാൻ കോട്ട നിർമ്മിക്കാൻ ഉത്തരവിട്ടതായി കരുതപ്പെടുന്നു.
നാട്ടിൻപുറങ്ങളിലെ താഴ്ന്ന മതിലുകൾ ഉൾപ്പെടെ കോട്ടയുടെ ചില അവശിഷ്ടങ്ങൾ അവശേഷിക്കുന്നു.
ഈ കോട്ട പലപ്പോഴും ഓനോ കാസിലുമായി (ചികുസെൻ പ്രവിശ്യ) ബന്ധപ്പെട്ടിരിക്കുന്നു.
"മിസുക്കി" എന്ന പേരിന്റെ അർത്ഥം "ജല കോട്ട" എന്നാണ്.
കോട്ടയ്ക്ക് തന്നെ 1.2 കിലോമീറ്റർ നീളവും 80 മീറ്റർ വീതിയും 10 മീറ്റർ ഉയരവുമായിരുന്നു.
കോട്ടയുടെ ഹസാക്ക വശത്തെ സംരക്ഷിക്കുന്ന വളരെ വലിയ ഒരു കിടങ്ങ് ഉണ്ടായിരുന്നു അവലംബം പുറംകണ്ണികൾ Japan Atlas Daizaifu, City of Ancient Culture See item 4
33°32′19″N 130°30′26″E ﻿ / ﻿ 33.53861°N 130.50722°E ﻿ / 33.53861; 130.50722
ഒനിയൻ സ്കിന്നിംഗ് ഇംഗ്ലീഷ് വിലാസം https://ml.wikipedia.org/wiki/Onion_skinning Onion skin of frame 7 of this image showing previous 3 frames
അനിമേഷൻ സോഫ്റ്റ്‌വെയറുകൾ ഉപയോഗിച്ച് സിനിമകൾ നിർമ്മിക്കുമ്പോൾ അനേകം ഫ്രെയിമുകളെ ഒന്നിച്ച് ക്യാൻവാസിൽ കാണിക്കുന്ന സങ്കേതമാണ് ഒനിയൻ സ്കിന്നിംഗ് .
ഓരോ ഫ്രെയിമിലും മാറ്റങ്ങൾ വരുത്തി അനിമേഷൻ നടത്തുമ്പോൾ തൊട്ടുമുൻപിലത്തെ ഫ്രെയിമിൽ നിന്ന് ഇപ്പോഴത്തെ ഫ്രെയിമിൽ എന്തുമാറ്റം വരണമെന്ന് അറിയാൻ ഈ സങ്കേതം സഹായിക്കുന്നു.
ടുപീ യിലെ ഒനിയൻ സ്കിന്നിംഗ്
ആനിമേഷൻ മൂവികൾ നന്നായി തയ്യാറാക്കാൻ കുട്ടികളെ സഹായിക്കുന്ന പ്രോഗ്രാമാണ് ടുപീ.
ഉബുണ്ടുവിൽ ഇത് ഫലപ്രദമായി ഉപയോഗിക്കാം.
ടുപീ പ്രധാന ജാലകത്തിലെ ഒനിയൻ സ്കിൻ ബോക്സ് ക്ലിക്ക് ചെയ്ത് ബോക്സിലുള്ള ഫ്രെയിം നമ്പറുകളിൽ മാറ്റം വരുത്തി ഒനിയൻ സ്കിന്നിംഗ് സാദ്ധ്യമാക്കാം.
ഒനെല ഇംഗ്ലീഷ് വിലാസം https://ml.wikipedia.org/wiki/Onela
സ്വീഡിഷ് രാജാവായ ബേവുൾഫിന്റെ അഭിപ്രായത്തിൽ ഒൻഗെൻതിയൗവിന്റെ മകനും ഓഥെറെയുടെ സഹോദരനുമായിരുന്നു ഒനെല .
അദ്ദേഹം സ്വീഡിഷ് സിംഹാസനം തട്ടിയെടുത്തു, എന്നാൽ വിദേശ സഹായം ഉപയോഗിച്ച് വിജയിച്ച അദ്ദേഹത്തിന്റെ അനന്തരവൻ എഡ്‌ഗിൽസ് കൊല്ലപ്പെട്ടു.
സ്കാൻഡിനേവിയൻ സാഗസിൽ അതേ പേരിൽ ഒരു നോർവീജിയൻ രാജാവ് നിലവിലുണ്ട്.
അലി (ഒനെലയുടെ പഴയ നോർസ് രൂപം, ഓലെ, എലെ അല്ലെങ്കിൽ ആലെ എന്നും വിവർത്തനം ചെയ്യപ്പെടുന്നു), അദ്ദേഹത്തിന് ഹിൻ അപ്‌ലെൻസ്കി ("ഓപ്‌ലാൻഡിൽ നിന്ന്") എന്ന വിശേഷണം ഉണ്ടായിരുന്നു.
പ്രോട്ടോ-നോഴ്‌സ് *അനുലയിൽ നിന്നാണ് ഈ പേര് ഉരുത്തിരിഞ്ഞത് (*അനു- എന്ന് തുടങ്ങുന്ന പേരിന് എൽ-സഫിക്‌സ് ഉള്ള ഉള്ളത്, അല്ലെങ്കിൽ നേരിട്ട് *അനുസ്, "പൂർവികൻ").
ബെവുൾഫ്
ആംഗ്ലോ-സാക്സൺ കവിതയായ ബയോവുൾഫിൽ, സ്വീഡിഷ്-ഗെയ്റ്റിഷ് യുദ്ധങ്ങളിൽ ഒനെല ഒരു പ്രധാന പങ്ക് വഹിക്കുന്നു.
സ്വീഡിഷ് രാജാവായ ഒൻജെനിയോവിന്റെ മക്കളായിരുന്നു ഒനെലയും അദ്ദേഹത്തിന്റെ സഹോദരൻ ഒഹ്തെരെയും.
Notes Secondary sources
Nerman, B. , Det svenska rikets uppkomst .
Stockholm, 1925.
ഒനിക്കോഫൊറ ഇംഗ്ലീഷ് വിലാസം https://ml.wikipedia.org/wiki/Onychophora
ഭൂമിയിലെ ഏറ്റവും പുരാതന ജീവികളുടെ കൂട്ടത്തിൽ പെട്ട ഒരു വിഭാഗം.
ആർത്രൊപ്പോഡ ഫൈലത്തിലെ ഒരു വർഗമായും, ഒരു സ്വതന്ത്രഫൈലമായും ഇതിന് സ്ഥാനം നൽകുന്ന ജന്തുശാസ്ത്രജ്ഞരുണ്ട്.
പട്ടുപോലെ മൃദുലവും, നീണ്ടതുമായ ശരീരത്തോടു ഈ ചെറു പുഴുക്കൾക്ക് കാഴ്ച്ചയിൽ കാറ്റർപില്ലറി നോടാണ് സാദൃശ്യം.
ആദിമ-ആർത്രോപോഡുകളുടെ പൂർ‌‌വികർ, വെൽ‌‌വെറ്റ് പുഴുക്കൾ എന്നു പേരുള്ള ഒനിക്കോഫൊറകളെപ്പോലെ ആയിരുന്നിരിക്കണം എന്നു കരുതപ്പെടുന്നു.
കരയിൽക്കാണുന്ന ആർത്രൊപ്പോഡുകളിൽ ഏറ്റവും പ്രാകൃത ജീവികളാണിവ.
ഒനിക്കോസ് (Onychos: claw), ഫെറീൻ (pherein: bearing) എന്നീ ഗ്രീക്ക് പദങ്ങളിൽ നിന്നാണ് ഒനിക്കോഫൊറയുടെ ഉദ്ഭവം.
ഇതിലെ അംഗങ്ങൾക്ക് ഉദ്ദേശം 20 സെ.
ശരീരത്തിൽ നിന്നും വ്യതിരിക്തമായ്യ തല ഇവയിലൊന്നിനുപോലും ഉണ്ടായിരിക്കില്ല.
എന്നാൽ ഒരു ജോഡി ലളിതനേത്രങ്ങൾ; നീളം കുറഞ്ഞ് പല ഖണ്ഡങ്ങൾ ചേർന്ന സ്പർശിനികൾ (antennae); ബോധേന്ദ്രിയമായി വർത്തിക്കുന്ന ഒരു ജോഡി ഓറൽ പാപ്പില കൾ എന്നിവ ഈ പുഴുക്കളിൽ വ്യക്തമായി കാണാൻ കഴിയും.
സ്ലൈ-ഗ്രന്ധികൾ (slime glands) ഓറൽ പാപ്പില കളിലേക്കു തുറക്കുന്നു.
15 മുതൽ 43 വരെ ജോഡി കുറുകിയ കാലുകളും ഉണ്ടായിരിക്കും.
ഈ കാലുകൾ ഖണ്ഡങ്ങൾ ചേർന്നുണ്ടായവയല്ല.
രണ്ടായി തിരിഞ്ഞിട്ടുള്ള നഖങ്ങളിൽ അവസാനിക്കുന്ന ഈ കലുകളാണ് ഈ പുഴുക്കൾക്ക് ഒനിക്കോഫൊറ (claw-bearing) എന്ന പേര് നേടിക്കൊടുത്തത്.
മുറിയുന്ന വയ്ത്തലയുള്ള ഒരു ജോഡി ഹനുക്കൾ (jaws), ഹിമോസീൽ എന്നറിയപ്പെടുന്ന ശരീര കുഹരം, ട്രേക്കിയൽ റ്റ്യൂബുകൾ ഉപയോഗിക്കുന്ന ശ്വസന വ്യൂഹം, നെഫ്രിഡിയകൾ പ്രവർത്തിക്കുന്ന വിസർജന വ്യൂഹം എന്നിവ ഈ പുഴുക്കളുടെ മറ്റു സവിശേഷതളാകുന്നു.
ലിംഗഭേദം ദൃശ്യമായ ഇവയിൽ ഉത്പാദനാവയവങ്ങൾ ജോഡിയായാണ് കാണപ്പെടുന്നത്.
സ്വഭാവവിശേഷങ്ങൾ പെരിപാറ്റസ്
അനലിഡുകളുടേയും അർത്രൊപോഡുകളുടെയും പല സ്വഭാവവിശേഷങ്ങളും പ്രദർശിപ്പിക്കുന്ന വെൽ‌‌വെറ്റ് പുഴുക്കൾക്ക് താഴെപ്പറയുന്ന പ്രത്യേകതകളാൽ ഒരു സ്വതന്ത്ര ഫൈലത്തിന്റെ സ്ഥാനം നൽകാൻ ചില ശാസ്ത്രജ്ഞർ തയ്യാറായി.
ഒരേയൊരു ജോഡി ഹനുക്കൾ; ഖണ്ഡങ്ങളായി വേർതിരിഞ്ഞിട്ടില്ലാത്ത ശരീരം; ഗങ്ഗ്ലികളില്ലാത്തതും വേർതിരിച്ചുള്ളതുമായ നാഡീതന്ത്രികൾ എന്നിവ ഒനിക്കോഫൊറകളുടെ തനതായ സവിശേഷതകളാകുന്നു.
ഉപാംഗങ്ങളിൽ നിന്നു രൂപംകൊണ്ട ഹനുക്കൾ; ഹീമോസിൽ; ചുരുങ്ങിയ സീലോം എന്നിവയാണ് ഈ പുഴുക്കളിൽ ദൃശ്യമാകുന്ന ആർത്രോപ്പോഡ് സ്വഭാവങ്ങൾ.
കണ്ണുകളുടെ ഘടന, നെഫ്രിഡിയകളുടെ സാന്നിധ്യം, സങ്കീർണമല്ലാത്ത കുടൽ എന്നിവ അനലിഡൻ-സ്വഭാവമാകുന്നു.
മേല്പറഞ്ഞ പ്രത്യേകതകളാൽ, അൻലിഡുകളെയും ആർത്രൊപ്പോഡുകളേയും തമ്മിൽ ബന്ധിപ്പിക്കുന്ന ഒരു കണ്ണിയായാണ് കൂടുതൽ ജന്തുശാസ്ത്രജ്ഞരും ഈ വിഭാഗത്തെ കരുതുന്നത്.
ഒനിക്കോഫൊറൻ പുഴുക്കളുടെ വിതരണത്തിലെ ഇന്നും ഉത്തരം കണ്ടെത്താനാവാത്ത ഒരു പ്രശ്നമായവശേഷിക്കുന്നു.
തിബറ്റ് , മധ്യ- അമേരിക്ക , ആസ്ട്രേലിയ , കോംഗോ തുടങ്ങി ഭൂമിശാസ്ത്രപരമായി വളരെയധികം വേപെട്ടു കിടക്കുന്ന രാജ്യങ്ങളിലാണ് ഇവയെ കണ്ടെത്തിയിട്ടുള്ളത്.
ഇരുണ്ടതും ഈർപ്പം നിറഞ്ഞതുമായ സ്ഥലങ്ങളിലെ മണ്ണിൽ ഇവ ജീവിക്കുന്നു.
ഈ പ്രദേശങ്ങളിൽ തന്നെ ഇവ എണ്ണത്തിൽ വളരെ കുറവാണുതാനും.
ഇക്കൂട്ടത്തിൽ ഏറ്റവും അറിയപ്പെടുന്ന ജീനസിന്റെ പേരാണ് പെരിപാറ്റസ് .
ഇതിൽ 70 സ്പീഷീസുകൾ ഉള്ളതായി കണക്കാക്കപ്പെട്ടിരിക്കുന്നു.
അവലംബം പുറംകണ്ണികൾ http://www.discoverlife.org/20/q?search=Onychophora http://www.eol.org/pages/6927 http://encyclopedia2.thefreedictionary.com/velvet+worm
കല്ലൂർക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kalloorkad_Gramapanchayat
എറണാകുളം ജില്ലയിൽ മൂവാറ്റുപുഴ താലൂക്കിൽ മൂവാറ്റുപുഴ ബ്ളോക്കിൽ പരിധിയിൽ കല്ലൂർക്കാട്, കുമാരമംഗലം വില്ലേജ്(ഭാഗികം) മഞ്ഞള്ളൂർ വില്ലേജ്(ഭാഗികം) എന്നിവ ഉൾപ്പെടുന്ന ഗ്രാമപഞ്ചായത്താണ് 38.95 ച കി മീ വിസ്തൃതിയുള്ള കല്ലൂർക്കാട് ഗ്രാമപഞ്ചായത്ത്.
അതിരുകൾ തെക്ക്‌ - ഞ്ഞള്ളൂർ പഞ്ചായത്തും, ഇടുക്കി ജില്ലയിലെ കുമാരമംഗലം പഞ്ചായത്തും വടക്ക് -ആയവന, പൈങ്ങോട്ടൂർ പഞ്ചായത്തുകളും, ഇടുക്കി ജില്ലയിലെ കുമാരമംഗലം പഞ്ചായത്തും കിഴക്ക് - ഇടുക്കി ജില്ലയിലെ കുമാരമംഗലം പഞ്ചായത്ത് പടിഞ്ഞാറ് - മഞ്ഞള്ളൂർ, ആയവന പഞ്ചായത്തുകൾ വാർഡുകൾ മരുതൂർ മലനിരപ്പ് വെള്ളാരംകല്ല് കലൂർ പെരുമാംകണ്ടം തഴുവംകുന്ന് പത്തകുത്തി നാഗപ്പുഴ ചാറ്റുപാറ മണിയന്ത്രം വഴിയാൻചിറ കല്ലൂർക്കാട് നീറംപുഴ സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് മൂവാറ്റുപുഴ വിസ്തീര്ണ്ണം 23.95  ചതുരശ്ര കിലോമീറ്റർ ജനസംഖ്യ 12,665 പുരുഷന്മാർ 6329 സ്ത്രീകൾ 6336 ജനസാന്ദ്രത 529 സ്ത്രീ : പുരുഷ അനുപാതം 1001 സാക്ഷരത 92.81% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kalloorkadpanchayat Archived 2010-09-23 at the Wayback Machine .
കല്ലൂപ്പാറ ഇംഗ്ലീഷ് വിലാസം https://ml.wikipedia.org/wiki/Kallooppara
കേരളത്തിലെ പത്തനംതിട്ട ജില്ലയിൽ കല്ലൂപ്പാറ ഗ്രാമപഞ്ചായത്തിലെ ഗ്രാമമാണ് കല്ലൂപ്പാറ .
കല്ലൂപ്പാറ വലിയപള്ളിയും ദേവീക്ഷേത്രവും അടുത്തടുത്തായി സ്ഥിതി ചെയ്യുന്നു.2001 സെൻസസ് പ്രകാരം 17,719 ആണ് കല്ലൂപ്പാറയിലെ ജനസംഖ്യ.
കല്ലൂപ്പാറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kallooppara_Gramapanchayath കല്ലൂപ്പാറ കല്ലൂപ്പാറ 9°24′54″N 76°38′08″E ﻿ / ﻿ 9.415025°N 76.635475°E ﻿ / 9.415025; 76.635475 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 16.86 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 17624 ജനസാന്ദ്രത 1045 / ച.
പത്തനംതിട്ട ജില്ലയിലെ മല്ലപ്പള്ളി താലൂക്കിൽ മല്ലപ്പള്ളി ബ്ളോക്ക് പരിധിയിൽ വരുന്ന ഒരു പഞ്ചായത്താണ് കല്ലൂപ്പാറ ഗ്രാമപഞ്ചായത്ത് .
പഞ്ചായത്തിന്റെ വിസ്തീർണ്ണം 16.86ചതുരശ്ര കിലോമീറ്ററാണ്.
പഞ്ചായത്തിന്റെ  അതിരുകൾ വടക്ക് മല്ലപ്പള്ളി, കുന്നന്താനം പഞ്ചായത്തുകൾ, കിഴക്ക് മണിമലയാർ , പുറമറ്റം പഞ്ചായത്തുകൾ പടിഞ്ഞാറ് കവിയൂർ പഞ്ചായത്ത് , തെക്ക് മണിമലയാർ , ഇരവിപേരൂർ പഞ്ചായത്തുകൾ എന്നിവയാണ്.
കുന്നുകളും മലകളും താഴ്വരകളും ഇടകലർന്നുള്ള പ്രത്യേക ഭൂപ്രകൃതിയാണ് ഈ പഞ്ചായത്തിനുള്ളത്.
സമുദ്ര നിരപ്പിൽ നിന്നും 50 മുതൽ 200 മീറ്റർ വരെ ഉയരമുള്ള സ്ഥലങ്ങൾ പഞ്ചായത്തിലുണ്ട്.
വിദ്യാഭ്യാസസ്ഥാപനങ്ങൾ BAM College, Thuruthicadu.
Collage, Kallooppara.
B.Ed Collage, Chengaroor.
MGDHS Puthusserry Govt HS, Kallooppara St.Teresas Convent, Chengaroor.
അവലംബം 1 2 3 2001 സെൻസസ് പ്രകാരം 1 2 3 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ്, കല്ലൂപ്പാറ ഗ്രാമപഞ്ചായത്ത് Archived 2016-03-04 at the Wayback Machine .
കല്ലൂപ്പാറ നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Kallooppara_KLA
പത്തനംതിട്ട ജില്ലയിലെ ഒരു നിയമസഭാമണ്ഡലമായിരുന്നു കലൂപ്പാറ നിയമസഭാമണ്ഡലം